kardosdrur/scandi-wiki huggingface dataset:
Fædrelandet (1939-1945)

Fædrelandet var navnet på en nazistisk avis, der udkom fra 9. januar 1939 til 4. maj 1945. Dens trykkeri og lokaler i Store Kongensgade i København blev ved befrielsen overtaget af Dagbladet Information.

Tilknyttede journalister/redaktører var bl.a. Poul og Aage Nordahl-Petersen, Helge Bangsted, Harald Bergstedt, Niels Meyn og Hans Spannheimer.

Avisen var frem til 23. maj 1943 partiavis for DNSAP. I forbindelse med løsgørelsen fra partiet var forfatteren Louis von Kohl kortvarigt i redaktionen.

Kilder 
John T. Lauridsen, Dansk nazisme 1930-45 - og derefter, Gyldendal 2002,

Referencer

Ekstern henvisning 
 Digitaliserede udgaver af Fædrelandet (1939-1945) i Mediestream
 Fædrelandet i opslagsværket "De Danske Aviser"

Aviser fra Danmark
Nazisme i Danmark
Etableret i 1939
Ophørt i 1945
Skolen ved Rønnebær Allé

Skolen ved Rønnebær Allé er en skole i Helsingør, som har eksisteret siden 1966. På skolen er to SFOer; den ene er placeret i skolen og den anden er placeret ved siden af fritidsklubben "Villa Fem", som også modtager elever fra skolen, men den er for elever i 5.- 6. klassetrin, og er kommuneejet (uafhængig af skolen). Skolen har et bibliotek, samt en festsal. Der går ca. 500 elever på skolen. Den nuværende skoleleder hedder Bo Stampe Rasmussen. Skolens bygninger er sammenbygget med Helsingør Gymnasium

Fra den 1. august 2012 er Skolen ved Rønnebær Allé og Borupgårdskolen slået sammen til en ny skole med navnet Snekkersten Skole.

Noter

Eksterne henvisninger 
Skolen ved Rønnebær Allé 

Folkeskoler
Skoler i Helsingør Kommune
Ravnkilde (by)

Ravnkilde er en landsby i Himmerland med  i Ravnkilde Sogn en km syd for udkanten af Rold Skov. Landsbyen ligger i Region Nordjylland og hører til Rebild Kommune.

Ravnkilde ligger syv kilometer øst for Haverslev, syv kilometer vest for Arden og 17 kilometer nord for Hobro.

I Ravnkilde er fundet runestenen Ravnkilde-stenen 1.

Eksterne henvisninger 
 Ravnkildes hjemmeside

Kilder 

Byer i Rebild Kommune
Brighton Pier

Brighton Marine Palace and Pier er et forlystelsessted på en mole vinkelret ud fra kysten i Brighton, England. Stedet var tidligere kendt som Palace Pier før det blev omdøbt til Brighton Pier i 2000 af dets ejere, Noble Organisation.

Arbejdet på bygningen af Palace Pier startede i 1891 og den åbnede i maj 1899. Byggeomkostningerne var på rekordhøje £137.000.

Der udbrød brand på The Palace Pier den 4. februar 2003, men brandens skader var begrænset og det meste af molen kunne åbne igen næste dag.

Eksterne henvisninger 

 Brighton Pier officiel hjemmeside (engelsk)

Pier
Bygninger, konstruktioner og anlæg i England
4. etape af Vuelta a España 2009

Fjerde etape af Vuelta a España 2009 blev kørt d. 1. september 2009 og gik fra Venlo til Liège. Starten af etapen var præget af mange udbrudsforsøg, men først efter 21 km klarede en gruppe ryttere at oparbejde sig et betydeligt forspring til hovedfeltet. Dagens udbrud bestod af Lars Boom (Rabobank), Javier Ramírez (Andalucía-Cajasur), Sergej Lagutin (Vacansoleil) og Dominik Roels (Team Milram). Udbryderne havde på et tidspunkt en føring på 15 minutter før regnen begyndte at øse ned. Udbruddet klarede at holde hovedfeltet fra sig over alle de kategoriserede stigninger, og Lars Boom var førstemand over stregen på alle tre, og blev dermed den nye indehaver af bjergtrøjen. Regn og sidevind gjorde forholdene vanskelige og førte til styrt i både i udbruddet og i hovedfeltet hvor ryttere som Jakob Fuglsang og Gerald Ciolek røg i asfalten. Den sidste rest af udbruddet blev indhentet med 15 km igen til mål, og de næste kilometre blev præget af flere resultatløse angreb. Efter omkring 222 km skete det et styrt i hovedfeltet som hindrede flere ryttere, blandt andet Fabian Cancellara med den gyldne førertrøje, men siden styrtet skete indenfor de sidste 3 kilometre, blev tidstabet til rytterne ikke taget med i den samlede stilling. Et hold som ikke blev hindret af styrtet var Team Columbia. Det amerikanske hold viste sig som det stærkeste for anden dag i træk da André Greipel sprintede ind til sin første etapesejr i Vueltaen i karrieren foran Wouter Weylandt fra Quick Step. Columbia og Quick Step lagde beslag på de syv første pladser på etapen efter en spurt hvor også Team Milram gjorde en stærk indsats. Cancellara beholdt føringen i den samlede stilling, men måtte overlade kombinationstrøjen til Dominik Roels. Greipel overtog føringen i pointkonkurrencen, mens Liquigas beholdt sin føring i holdkonkurrencen.

 Etape: 4
 Dato: 1. september
 Længde: 225,5 km
 Gennemsnitshastighed: 39,45 km/t

Bjerg- og pointspurter

1. bjerg (Alto de Cauberg) 
Efter 76,5 km

2. bjerg (Alto de Cauberg) 
Efter 117,9 km

3. bjerg (Alto Mont Teux) 
Efter 183,2 km

1. spurt (Herkenrade) 
Efter 127,7 km

2. spurt (Liège) 
Efter 206 km

Mål (Liège) 
Efter 225,5 km

Resultatliste

Udgåede ryttere 
 169  Charles Wegelius (SIL) udgik efter 153 km.

Referencer

Eksterne henvisninger 
 Etapeside  på lavuelta.com  
 Etapeside  på lavuelta.com  
 Etapeside  på lavuelta.com  

04. etape af Vuelta a Espana 2009

en:2009 Vuelta a España, Stage 1 to Stage 11#Stage 4
Neelie Kroes

Neelie Kroes (født 19. juli 1941 i Rotterdam, Zuid-Holland) er en nederlandsk politiker, der var Europa-Kommissær fra 2004 til 2014. I den første Barroso-Kommission fra 2004 til 2010 var hun kommissær for konkurrence. I den anden Barroso-Kommission var hun næstformand og kommissær for den digitale dagsorden.

Kroes blev kandidat i nationaløkonomi fra Erasmus Universiteit Rotterdam i 1965 og arbejdede frem til 1971 som førsteamanuensis i transportøkonomi samme sted. 

Efter at have været kommunalbestyrelsesmedlem i Rotterdam siden 1970, blev hun i 1971 valgt til Tweede Kamer for det liberale parti VVD. Hun var medlem frem til 1977 og statssekretær 1977-1981. Hun var fra 1982 til 1989 transport- og infrastrukturminister i Ruud Lubbers' regering og havde dermed ansvaret for privatiseringen af post- og telesektoren. Hun arbejdede derefter i det private erhvervsliv, blandt andet som rådgiver og bestyrelsesmedlem, indtil hun i 2004 blev udpeget til EU-kommissær med ansvar for konkurrence. Kroes' udnævnelse fik kritik grundet hendes koblinger til multinationale virksomheder. Som kommissær stod hun bl.a. bag kommissionens stævning mod Microsoft på over 777 mio. euro.

Anerkendelser 
 1981: Ridder af Nederlandske Løves Orden
 1984: Storofficer af Æreslegionen
 1989: Storofficer af Oranje-Nassau-ordenen 
 1989: Æresdoktor ved University of Hull
 1985: Bundesverdienstkreuz
 1993: Bintang Mahaputra Adiprana-ordenen

Referencer 

Ministre fra Nederlandene
Europa-Kommissærer fra Nederlandene
Europa-Kommissærer 2004-2009
Europa-Kommissærer 2009-2014
Riddere af Æreslegionen
Stenild

Stenild er en landsby i Himmerland med under tohundrede indbyggere (2012) . Stenild er beliggende fem kilometer sydøst for Nørager, og ni kilometer vest for Hobro.

Byen ligger i Region Nordjylland og hører til Rebild Kommune. Stenild er beliggende i Stenild Sogn.

Kilder 

Lokaliteter i Rebild Kommune
Figurer fra Naruto

Følgende er en liste over alle karakterene fra anime- og manga-serien Naruto.

Alle figurene
Sørup (Rebild Kommune)

Sørup er en landsby i det centrale Himmerland med . Sørup er beliggende i Buderup Sogn fire kilometer vest for Støvring og 22 kilometer syd for Aalborg. Landsbyen ligger i Region Nordjylland og hører til Rebild Kommune. Byens idrætsklub går under navnet Sørup IF. Idrætsforeningen tæller 2 fodboldhold samt en badmintonafdeling. Indtil omkring 2010 havde foreningen desuden også en håndboldafdeling. Fodboldafdelingen har haft deres bedste seniorhold i Serie 3 og var på daværende tidspunkt det højst rangerende hold i den gamle Støvring Kommune.

Kilder 

Byer i Rebild Kommune
Rørbæk (Rebild Kommune)

Rørbæk er en by i det sydlige Himmerland med , beliggende 19 km sydøst for Aars, 11 km nordvest for Hobro, 5 km øst for Nørager og 26 km syd for Støvring. Byen hører til Rebild Kommune og ligger i Region Nordjylland. I 1970-2006 hørte byen til Nørager Kommune.

Rørbæk hører til Rørbæk Sogn. Rørbæk Kirke ligger i byen.

Faciliteter 
 Rørbæk har forsamlingshus: Rørbæk Kultur- og Borgerhus.
 Rørbæk Ældrecenter Engparken har 21 to-rums boliger. Det blev bygget i 1986 og afløste det gamle alderdomshjem, der var opført i 1958. Boligerne er renoveret i 2009.
 Rørbæk Omsorgshjem er et døgntilbud for mennesker, der i mange år har haft et misbrug. Hjemmet er startet i 2003 i det tidligere plejehjem og har 24 værelser i hovedbygningen. I 2005 blev nabobygningen Annekset købt og indrettet til 10 handicapvenlige lejligheder. Hjemmet har fået en afdeling i Aalestrup ved fusion med Stenild Omsorgshjem, hvor Rørbæk er den fortsættende fond.

Historie

Stationsbyen 
Rørbæk havde billetsalgssted, senere jernbanestation på Himmerlandsbanernes strækning Hobro-Aalestrup (1893-1966). Sydøst for byen krydsede banen Simested Å, og terrænforholdene gjorde at stationen kom til at ligge 1 km sydvest for landsbyen. Den bebyggelse, der opstod omkring stationen, er endnu ikke vokset sammen med resten af Rørbæk.

I 1901 blev byen beskrevet således: "Rørbæk med Kirke, Præstegd., Skole, Andelsmejeri og Jærnbanehpl.". Det lave målebordsblad viser at der senere også kom telefoncentral og forsamlingshus (et andet sted end det nuværende).

Stationen havde en del godstrafik, men aldrig den store persontrafik pga. afstanden til byen. I sin storhedstid havde stationen 7 ansatte, hvortil kom 2 postbude. Stationen blev i 1960 nedrykket til trinbræt. De sidste år hed det Store-Rørbæk, og sidesporet blev fjernet.

Stationsbygningen er bevaret på Allestrupvej 14. Det meste af Hougårdsvej ligger på banens tracé, som kan følges til jernbanebroen over Simested Å.

Genforeningssten 
I anlægget over for forsamlingshuset står en sten, der blev afsløret 15. juni 1920 til minde om Genforeningen i 1920.

Købmanden 
Købmandsforretningen i Rørbæk var i en lang årrække lukningstruet pga. svigtende omsætning. I 2014 blev Rørbæk Dagligvarebutik og det bagvedliggende ejendomsselskab opløst, men en lille kreds af lokale investorer overtog butikken for at give den en chance mere. I 2018 stoppede den daglige leder efter 2 år, og så ville ejerkredsen heller ikke fortsætte. Butikken lukkede selvom eventuelle interesserede fik tilbud om gratis husleje de første 2 år.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Rebild Kommune
Byer og bydele med genforeningssten
Krik Vig

Krik Vig  er en lavvandet vig i den vestligste del af Limfjorden nord for Nissum Bredning og kun afgrænset fra Nordsøen af Agger Tange og det i 1957-58 anlagte dige,  som landevejen går på. Tangen er ca. 8,5 kilometer fra nord til syd, og fra sydspidsen er der færgeforbindelse til Thyborøn.  I vigens nordlige ende ligger Agger og den lille landsby Krik, og mellem dem har Hvidbjerg Å sit udløb. Lidt nord for bunden af vigen ligger Flade Sø og Ørum Sø. Et par kilometer øst for Krik Vig ligger landsbyen Vestervig. Kysten fortsætter mod syd forbi landsbyen Helligsø til Røjensø Odde.

Krik Vig er en del af Natura 2000-område  28: Agger Tange, Nissum Bredning, Skibsted Fjord og Agerø, og er både fuglebeskyttelsesområde, habitatområde og ramsarområde.

Eksterne henvisninger 
Natura 2000-område 28: Agger Tange, Nissum Bredning, Skibsted Fjord og Agerø på naturstyrelsen.dk
 Den Store Danske
 Thyborøn-Agger Færgefart

Limfjorden
Ramsarområder i Danmark
EU-habitatområder i Danmark
Lluís Domènech i Montaner

Lluís Domènech i Montaner (21. december 1850 i Barcelona – 27. december 1923 smst.) var en catalansk arkitekt, der havde stor indflydelse på den såkaldte catalanske modernisme; den catalanske art nouveau-bevægelse. Han var desuden en prominent politiker.

Han fik sit gennembrud ved Verdensudstillingen i 1888, hvor hans Hotel International, der bestod af 1.600 rum og blev opført på blot 53 dage, vakte stor opsigt. Han var gennem 45 år ansat ved Escola d'Arquitectura i Barcelona og skrev i denne periode adskillige artikler om arkitekturteori. Hans arkitektur er kendetegnet ved at rumme en syntese af form, funktion og symboler. Mange af hans bygningsværker rummer mange detaljer og fornemme dekokrationer. 

De mest kendte af hans bygningsværker er Hospital de Sant Pau (Helligkors og St. Paulus' Hospital) og Palau de la Música Catalana (Paladset for den catalanske musik) i Barcelona, der begge er optaget på UNESCOs Verdensarvsliste.

Politisk tilhørte Domènech i Montaner den catalanske selvstændighedsbevægelse fra 1888 til 1904, hvorefter han atter helligede sig arkitekturen.

Bygninger af Domènech i Montaner 
 Hospital de Sant Pau (Barcelona)
 Palau de la Música Catalana (Barcelona)
 Casa Fuster (Barcelona)
 Casa Lamadrid (Barcelona)
 Casa Lleó Morera (Barcelona)
 Casa Thomas (Barcelona)
 Museo de Zoología (Barcelona)
 Editorial Montaner i Simón (Barcelona)
 Palacio Ramón Montaner (Barcelona)
 Ateneu Obrer (Canet de Mar, Catalonien)
 Castell de Santa Florentina (Canet de Mar, Catalonien)
 Casa Roure (Ca la Bianga) (Canet de Mar, Catalonien)
 Restaurante la Misericòrdia (Canet de Mar, Catalonien)
 Casa Solà Morales (Olot, Catalonien)
 Casa Gasull (Reus, Tarragona)
 Casa Navàs (Reus, Tarragona)
 Casa Rull (Reus, Tarragona)
 Instituto Pere Mata (Reus, Tarragona)
 Cementerio de Comillas (Cantabrien)
 Fuente de los Tres caños (Comillas, Cantabrien)
 Universidad Pontificia (Comillas, Cantabrien)

Personer fra Catalonien
Arkitekter fra Spanien
Politikere fra Spanien
Universitat de Barcelona

Universitat de Barcelona (catalansk navn; spansk: Universidad de Barcelona) er et spansk universitet beliggende i Cataloniens hovedstad, Barcelona. Det indgår i Coimbra-gruppen og har 62.304 studerende (2008) og 4.517 ansatte.

Universitetet blev etableret i 1450 og rettighederne stadfæstet på ny i 2005. Store dele af bygningerne er opført i 1860.

Universitat de Barcelona har i alt 18 fakulteter; fra 1958 har universitetet haft et juridisk fakultet og fra 1961 et erhvervsvidenskabeligt. Desuden har universitetet i dag en række professionsrettede uddannelser som f.eks. sygepleje og bibliotekar.

Eksterne henvisninger 

 Universitat de Barcelonas hjemmeside

Etableret i 1450
Barcelona
Universiteter i Spanien
Earl Tupper

Earl Silas Tupper (28. juli 1907–5. oktober 1983) var opfinderen af Tupperware, en luftæt plastikbeholder til opbevarelse af madvarer.

Biografi 
Tupper blev født på en gård i Berlin, New Hampshire. Efter at have færdiggjort skolen startede han en anlægsgartneri og planteskole-virksomhed indtil depressionen fik virksomheden til at gå konkurs. Han fik herefter et job i DuPont Chemical Company.

Skabelsen af Tupperware 
Ved at bruge ufleksible stykker af polyethylenslagger, som han fik af DuPont, lykkedes det Tupper at rense slaggen og forme det til lette, ikke skøre beholdere, kopper, skåle, tallerkner, og endda gasmasker, der blev brugt i 2. verdenskrig. Han designede senere væske- og lufttætte låg ved at efterligne låget på en malerbøtte. 

Tupper grundlagde Tupperware Plastics Company i 1938, og i 1946 introducerede han Tupper Plastics til isenkrammere og stormagasiner. Omkring 1948 gik han sammen med Brownie Wise, der havde fanget hans interesse efter et længerevarende telefonopkald til hans kontor i Massachusetts. Baseret på en markedsføringsstrategi udviklet af Brownie Wise, blev Tupperware i begyndelsen af 1950'erne trukket tilbage fra detailhandelen og snart blev "Tupperware parties" populære i hjem over hele USA og udenlands. Dette var den første eksempel på "party-markesføring", der senere, med succes, er blevet efterlignet af mange andre. Hovedkvarteret blev flyttet fra Massachusetts til Orlando. Efter at være raget uklar med Wise, og hendes fyring i 1958, solgte Tupper The Tupperware Company for $ 16 millioner til Rexall (der blev opkøbt af Dart Industries i 1969). Kort efter blev han skilt fra sin kone, opgav sin amerikanske statsborgerskab, for at undgå skattebetaling og købte sig en ø i Centralamerika. I 1984, året efter hans død udløb patentet på Tupperware.

Eksterne kilder/henvisninger 
 Earl S. Tupper Papers, ca. 1914-1982  Archives Center, National Museum of American History, Smithsonian Institution.
PBS American Experience, People & Events: Earl Silas Tupper (1907-1983) 

Erhvervsfolk fra USA
Personer fra New Hampshire
Village People

Village People er en amerikansk disco gruppe oprettet i 1977 i Greenwich Village, New York. De havde en række store hits herunder "YMCA", "In the Navy", "Macho Man" og "Can't Stop the Music".

Village People medvirkede i deres egen film, Can't Stop the Music i 1980, som dog ikke blev den store succes. Gruppen tog en pause i 1986, men har turneret lige siden.

Medlemmer 
 Victor Willis (politibetjent)
 Felipe Rose (indianer)
 Alexander Briley (militær)
 Glenn Hughes (motorcyklist)
 David Hodo (byggearbejder)
 Randy Jones (cowboy)

Diskografi 
 Village People (1977)
 Macho Man (1978)
 Cruisin''' (1978)
 Go West (1979)
 Live and Sleazy (1979)
 Can't Stop the Music (1980)
 Renaissance (1981)
 Fox on the Box (1982)
 In the Street (1983)
 Sex over the Phone'' (1985)

Eksterne henvisninger 

 Officiel hjemmeside 

Popgrupper fra USA
Øland (flertydig)

Øland kan henvise til flere steder:

 Øland – svensk ø i Østersøen
 Ølandsbroen
 Øland Sogn – dansk sogn i Jammerbugt Kommune, Nordjylland
 Øland (Thisted Amt) – en herregård i Harring Sogn, Thisted Kommune
 Øland (Sydslesvig) – tysk ø (hallig) i Nordfrisland
Emily Blunt

Emily Olivia Laura Blunt (født 23. februar 1983) er en engelsk skuespiller kendt for sin medvirken i filmene My Summer of Love, Edge of Tomorrow og The Devil Wears Prada. Hun vandt i 2007 en Golden Globe for bedste kvindelige birolle i en tv-serie for sin medvirken i BBCs tvfilm Gideon's Daughter og var nomineret for endnu en pris for The Devil Wears Prada i filmkategorien.

Personlige liv 
Blunt er fra Roehampton i London. Hun er født som et af fire børn af jurist Oliver Blunt QC. Hendes onkel er Crispin Blunt, et konservativt parlamentsmedlems fra Reigate. Som 16-årig flyttede Blunt til Hurtwood House, et college kendt for sit performing arts-program, hvor hun blev opdaget af en agent. 

Blunt boede tidligere sammen med sin ekskæreste, den canadiske sanger Michael Bublé, som hun mødte backstage i Melbourne ved australsk tvs Logie Awards i 2005. Bublé troede Blunt var en tv-producer da de mødtes. Hun leverede senere baggrundsvokal på hans covernummer af "Me and Mrs. Jones" på albummet Call Me Irresponsible.
Hun er gift med skuespilleren John Krasinski, der spiller Jim Halpert på den populære tv-serie The Office.

Filmografi 

Teaterroller
 Bliss (2000, Edinburgh Festival) som Maddy
 The Royal Family (2001, West End) som Gwen
 Romeo and Juliet (2002, Chichester Festival Theatre) som Juliet
 Vincent in Brixton (2002, RNT) som Eugenie Loyer

Radioroller
 Bumps and Bruises (2004) som Holly

Priser

Referencer

Eksterne henvisninger 

 

Filmskuespillere fra England
Norrköpings spårvägar

Norrköpings spårvägar er et sporvejssystem i den svenske by Norrköping. Anlæggelsen af sporvejene begyndte i 1902. De fik fra begyndelsen elektrisk drift. I 1904 blev den første linje indviet . I midten af 1920'erne åbnedes den anden linje: linje 1, en ringlinje i de centrale dele, og linje 2 Västra station – Drottninggatan – Marielund.
Systemet har maksimalt haft fire linjer (1957-1958), men siden 1966 er der blot to af dem tilbage: linjerne 2 og 3. Begge er dog blevet forlænget siden da.
Linje 2 løber nu fra Fridvalla via Trumpetaregatan i Hageby og til Kvarnberget (før 2006 til Klingsberg.
, hvor der også findes spor) og
linje 3 forbinder Klockaretorpet med Vidablick. Sporvidden er 1435 mm (normalspor).

Sporvejene og vognene tilhører Norrköping kommune. Vognene køres i dag af Veolia Transport for Östgötatrafiken, som også har ansvaret for länets bus- og lokaltogstrafik.

Sporvogne 

Sporvognene i Norrköping har fra starten haft gul farve, selv om den eksakte nuance har varieret. I dag kører tre vogntype i den regulære trafik. M97 er ledvogne fra 1960'erne som blev indkøbt i 1990'erne. De havde tidligere kørt i Duisburg. Vognene blev bygget om, hvorved den største forandring var, at de fik en midtdel med lavgulv. M98 er fire lavgulvsvogne fra 1990'erne. De blev bygget af MAN som prototypvogne for tyske byer. M06 hedder egentligt Flexity Classic, og er en type moderne lavgulvsvogne bygget af Bombardier.

Aktuelt 

I 2009 begyndte bygningen af en siden mange år diskuteret og planlagt forlængelse af linje 2 mod de sydlige bydele Hageby og Navestad. Den første etape blev færdig i efteråret 2010 og den anden blev færdig i efteråret 2011.

Liniekort 
Nuværende linjer:

Eksterne henvisninger 
 Östgötatrafiken

Noter 

Sporveje
Transport i Sverige
Etableret i 1902
spårvægar
Cessna

Cessna Aircraft Company er en amerikanske producent af mindre fly i Wichita i staten Kansas.

Historie 
De første tegn til firmaet blev allerede gjort i juni 1911, da flypioneren Clyde Cessna i sit selvbyggede fly af stof og træ, som den første person fløj imellem Mississippifloden og Rocky Mountains. Cessna startede med at eksperimentere med sine fly i byen Enid i staten Oklahoma, men flyttede senere til Wichita i Kansas på grund af bedre bankforbindelser i byen og staten.

Clyde Cessna etablerede et makkerskab med Victor H. Roos og stiftede den 7. september 1927 selskabet Cessna-Roos Aircraft Company. Med statens godkendelse fik de 22. december samme år tilladelse til at skifte navnet til det nuværende, Cessna Aircraft Company. Det første serieproducerede fly blev en Cessna Model A, da firmaet den 28. februar 1928 solgte et eksemplar for 6500 dollars. I alt blev der bygget 83 stk. af Model A flyveren.

På grund af Depressionen lukkede selskabet helt ned for produktionen i 1931 og bankerne tvang Clyde Cessna væk fra magten i firmaet. I årene under Depressionen kæmpede Clyde Cessna for at komme tilbage til firmaet, og sammen med hans nevøer Dwane og Dwight Wallace lykkedes det 17. januar 1934 at overtage den fulde kontrol over flyfabrikken og genstarte produktionen. Stifteren Clyde Cessna solgte i 1936 sin del af selskabet til nevøerne og trak sig tilbage som landmand. Han døde i 1954.

1985 - nu 
Selskabet blev i 1985 købt af General Dynamics, der i 1992 solgte Cessna videre til den amerikanske koncern Textron.

I dag producerer Cessna en- og to-motorede propelfly med 2, 4 og 6 sæder, letvægts turbopropfly og business-jetfly.

Cessna er sammen med Beechcraft Aircraft Corporation og Piper Aircraft blandt de førende udbydere af mindre privat- og sportsfly.

Referencer

Eksterne henvisninger 

 Cessnas officielle hjemmeside

 
Flyproducenter fra USA
Etableret i 1927
Kansas
Textron
Karl Peters

Karl Peters (27. september 1856 i Neuhaus an der Elbe, nær Hannover – 10. september 1918) var en tysk opdagelsesrejsende i Afrika og en af grundlæggerne af Tysk Østafrika i det nuværende Tanzania. 

Et ophold i London gjorde ham bekendt med de engelske principper for kolonisering og imperialisme, og efter hjemkomsten til Berlin grundlagde han Gesellschaft für Deutsche Kolonisation. I efteråret 1884 drog han med to andre medrejsende til Østafrika, hvor han med sine kompagnoner indgik en række traktater med høvdingene over stammerne Useguha, Nguru, Ijsagara og Ukami. Ved sin hjemkomst til Europa i 1885 stiftede han Deutsch-Ostafrikanische Gesellschaft. Han opnåede senere titel som Reichskommissar. 

Karl Peters opførsel over for den lokale befolkning var selv efter datidens forhold temmelig hårdhændet. Han benyttede lokale kvinder som konkubiner, og efter at have hængt sin konkubine og tjener og brændt deres landsby af som følge af et påstået forhold mellem de to, udbrød oprør blandt den lokale Chunga-stamme. Oprøret måtte nedkæmpes med en dyr militæroperation, og Peters blev kaldt tilbage til Berlin. Efter hjemkomsten i 1893 fremkom flere detaljer om Peters' brutale fremfærd mod lokalbefolkningen, og i 1897 blev Peters fjernet fra sin stilling og mistede sine pensionsrettigheder. 

Opdagelsesrejsende fra Tyskland